सरकारी कामकाज में लापरवाही पर सचिवों और बाबुओं को नोटिस
पंचायतसमिति घाटोल की ग्राम पंचायतों में काम में लापरवाही बरतने वाले बाबुओं और सचिवों को बीडीओ ने कारण बताओ नोटिस जारी किए हैं।
बीडीओ की ओर से गठित कमेटी एईएन जसराम मातोरिया, पंचायत प्रसार अधिकारी दयाचंद यादव सहायक लेखाधिकारी लेखराम भास्कर ने ग्राम पंचायत जगपुरा का निरीक्षण किया। यहां पर प्रधानमंत्री आवास योजना में लक्ष्य के अनुरूप रजिस्ट्रेशन नहीं होने, बाबू धूलजी तिरगर के 16 फरवरी से गैरहाजिर रहने, ग्राम पंचायत का चार्ज लालशंकर को नहीं देने जैसी खामियां मिली। जिस पर बीडीओ ने दोनों को नोटिस दिए। इसके अलावा प्रधानमंत्री आवास योजना में लापरवाही बरतने पर विकास अधिकारी बाबूलाल यादव ने ग्राम पंचायत भुवासा के सचिव अशोक निनामा, बोरदा, गनोड़ा के सचिव केशवलाल निनामा, पडौली राठौड़ के सचिव ओमप्रकाश नायक, जगपुरा के सचिव लालशंकर, बाबू धूलजी, कुंवानिया सचिव गोविन्द भाभोर, बड़ाना सचिव महेंद्र सिडाना, बस्सीआड़ा के बाबू प्रभुलाल बरोड़, खेरवा सचिव लक्ष्मणलाल कटारा, देलवाड़ा लोकिया सचिव राकेश शर्मा को 17 सीसीए के तहत नोटिस जारी किए।
hin_Deva hin_Deva hin_Deva